Neuvoston 15 päivänä huhtikuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 38/2002 Euroopan parlamentin ja neuvoston asetuksen antamiseksi jätetilastoista (ETA:n kannalta merkityksellinen teksti)



Virallinen lehti nro C 145 E , 18/06/2002 s. 0085 - 0121



LIITE "LIITE I OTTOMOOTTOREILLA VARUSTETUISSA AJONEUVOISSA KÄYTETTÄVIEN KAUPALLISTEN POLTTOAINEIDEN YMPÄRISTÖPERUSTEISET LAATUVAATIMUKSET Tyyppi: Bensiini >TAULUKON PAIKKA> LIITE II DIESELMOOTTOREILLA VARUSTETUISSA AJONEUVOISSA KÄYTETTÄVIEN KAUPALLISTEN POLTTOAINEIDEN YMPÄRISTÖPERUSTEISET LAATUVAATIMUKSET Tyyppi: Dieselpolttoaine >TAULUKON PAIKKA> LIITE III OTTOMOOTTOREILLA VARUSTETUISSA AJONEUVOISSA KÄYTETTÄVIEN KAUPALLISTEN POLTTOAINEIDEN YMPÄRISTÖPERUSTEISET LAATUVAATIMUKSET Tyyppi: Bensiini >TAULUKON PAIKKA> LIITE IV DIESELMOOTTOREILLA VARUSTETUISSA AJONEUVOISSA KÄYTETTÄVIEN KAUPALLISTEN POLTTOAINEIDEN YMPÄRISTÖPERUSTEISET LAATUVAATIMUKSET Tyyppi: Dieselpolttoaine >TAULUKON PAIKKA>" NEUVOSTON PERUSTELUT I JOHDANTO 1. Komissio antoi 11.5.2001 neuvostolle ehdotuksensa Euroopan parlamentti ja neuvoston direktiiviksi bensiinin ja dieselpolttoaineiden laadusta annetun direktiivin 98/70/EY muuttamisesta. 2. Euroopan parlamentti antoi lausuntonsa 29.11.2001. Talous- ja sosiaalikomitea antoi lausuntonsa 18.10.2001. 3. Neuvosto vahvisti 15.4.2002 yhteisen kantansa perustamissopimuksen 251 artiklan 2 kohdassa määrättyä menettelyä noudattaen. II TAVOITE Ehdotuksessa esitetään vaatimus pitää kaupan maantieteellisesti tasapainoisella tavalla 1.1.2005 mennessä bensiiniä ja dieselpolttoaineita, joiden rikkipitoisuus on enintään 10 mg/kg, ja tämän raja-arvon soveltaminen olisi pakollista tiettyyn päivämäärään mennessä (ehdotuksen mukaan 1.1.2011). Dieselpolttoaineita koskevaa määräaikaa tarkastellaan vielä. Ehdotuksessa myös selvennetään liikkuvissa työkoneissa käytettävän dieselpolttoaineen tällä hetkellä sallittua rikkipitoisuutta koskevaa tilannetta, muttei esitetä asiaa koskevia uusia säännöksiä. Lisäksi ehdotuksessa esitetään vähäisiä muutoksia teknistä mukauttamista koskeviin säännöksiin ja polttoaineen laadun seurantaa koskevan tulevan eurooppalaisen standardin noudattamista. Muihin kuin rikkiä koskeviin parametreihin ei ehdotettu muutoksia. III YHTEISEN KANNAN ERITTELY 1. Yleistä Tärkeimmät kysymykset ovat: - päivämäärä, jonka jälkeen kaiken myytävän bensiinin ja dieselpolttoaineen suurin sallittu rikkipitoisuus saa olla enintään 10 mg/kg: komissio on ehdottanut 1. päivää tammikuuta 2011, Euroopan parlamentti 1. päivää tammikuuta 2008 ja neuvosto hyväksyi 1. päivän tammikuuta 2009. Mitä tulee tällaisen polttoaineen saatavuuteen 1. tammikuuta 2005 mennessä, neuvosto totesi, että sen pitäisi toteutua asianmukaiselta maantieteelliseltä pohjalta pikemminkin kuin komission ehdottamalta tasapainoiselta maantieteelliseltä pohjalta, - liikkuvat työkoneet: komissio ei ehdottanut tähän muutoksia, Euroopan parlamentin ehdotti samojen vaatimusten soveltamista 1.1.2005 alkaen ja neuvosto pyysi komissiota esittämään liikkuvien työkoneiden polttoaineen laatua koskevia ehdotuksia; jäsenvaltiot voivat kuitenkin nyt halutessaan soveltaa tiukempia standardeja rikkipitoisuuden osalta, - direktiivissä säädettyjä tiukemmat bensiiniä ja dieselpolttoaineita koskevat ympäristöperusteiset laatuvaatimukset, jos ne ovat perusteltavissa paikallisilla ympäristöolosuhteilla: neuvosto laajensi direktiivin 98/70 tämänhetkisen säännöksen, jonka mukaan jäsenvaltio voi anoa lupaa soveltaa tiukempia bensiiniä ja/tai dieselpolttoaineita koskevia ympäristöperusteisia laatuvaatimuksia alueensa tietyissä osissa ilman laatuun liittyvistä syistä, koskemaan myös pohjaveden pilaantumisen riskejä. Komissio on hyväksynyt neuvoston vahvistaman yhteisen kannan. 2. Euroopan parlamentin tarkistukset Euroopan parlamentti äänesti täysistunnossaan 29.11.2001 ehdotukseen 36 tarkistusta. Niistä 17 on jo sisällytetty (7 artiklaosaan ja 10 johdanto-osan kappaleisiin) joko sanasta sanaan, osittain tai henkensä osalta neuvoston yhteiseen kantaan. a) Ne 19 tarkistusta, joita ei ole sisällytetty yhteiseen kantaan, voidaan ryhmitellä seuraavasti: Verokannustimet (tarkistukset 10, 19 ja 27): Euroopan parlamentti ehdotti, että jäsenvaltioilla olisi oltava automaattinen oikeus edistää sellaisen bensiinin ja dieselpolttoaineen, jonka rikkipitoisuus on enintään 10 mg/kg (ppm), käyttöönottoa ennen määräaikaa verokannustimien avulla. Neuvosto ei hyväksynyt tätä, koska se on ristiriidassa ehdotuksen oikeusperustan ja yhteisön lainsäädännön tämänhetkisten säännösten kanssa. Poikkeukset (tarkistukset 20, 21, 24 ja 25): Euroopan parlamentti ehdotti, että poistettaisiin jäsenvaltion mahdollisuus hakea enintään kahdeksi vuodeksi poikkeusta velvoitteeseen pitää kaupan 1.1.2005 alkaen bensiiniä ja dieselpolttoaineita, joiden rikkipitoisuus on alle 50 mg/kg (ppm). Tätä ei hyväksytty. Maantieteellisen tasapainoisuuden määritelmä (tarkistukset 42/45 ja 43/46): Euroopan parlamentti ehdotti, että komission olisi määritettävä komiteamenettelyä käyttäen arviointiperusteet, joiden pohjalta ratkaistaan, mitä enintään 10 mg/kg rikkiä sisältävän bensiinin ja dieselpolttoaineen maantieteellisesti tasapainoinen saatavuus käyttöönottovaiheen aikana tarkoittaa. Neuvoston mielestä paikallisten olosuhteiden poikkeavuus heikentää tällaisten yhteisten perusteiden kehittämistä. Liikkuvat työkoneet (tarkistukset 3, 12, 26 ja 37): Euroopan parlamentti ehdotti, että liikkuvissa työkoneissa käytettävän dieselpolttoaineen olisi täytettävä samat ympäristöperusteiset laatuvaatimukset kuin maantieliikenteessä käytettävien dieselpolttoaineiden 1.1.2005 alkaen. Neuvosto ei kuitenkaan hyväksynyt näitä tarkistuksia, mutta pyysi komissiota 1 artiklan 5 kohdan b alakohdassa vahvistamaan dieselpolttoaineita koskevat tarvittavat laatuvaatimukset käsitellessään liikkuvissa työkoneissa käytettävien dieselmoottoreiden päästöstandardien seuraavaa vaihetta. Lopullinen päivämäärä (tarkistukset 5, 11, 15, 18, 23 ja 32): Euroopan parlamentti ehdotti lopullisen päivämäärän, jonka jälkeen kaiken myydyn bensiinin ja dieselpolttoaineen rikkipitoisuuden on oltava enintään 10 mg/kg, aikaistamista 1. päivään tammikuuta 2008. Tämä estäisi komission mahdollisuuden vahvistaa dieselpolttoaineita koskeva lopullinen päivämäärä ja antaisi mahdollisuuden poikkeuksiin sosioekonomisten seikkojen perusteella. Näitä tarkistuksia ei ole otettu huomioon yhteisessä kannassa. Neuvosto hyväksyi kuitenkin lopullisen päivämäärän aikaistamisen 1. päivään tammikuuta 2009, mutta säilytti komission mahdollisuuden vahvistaa dieselpolttoaineita koskeva päivämäärä 31. joulukuuta 2005 mennessä. b) Ne 17 tarkistusta, jotka neuvosto sisällytti yhteiseen kantaan, voidaan ryhmitellä seuraavasti: Kertomukset (tarkistus 29 ja periaatteessa tarkistus 28): Komissio hyväksyi tarkistuksessa 29 esitetyssä uudessa kohdassa pyydettyjen tietojen saataville asettamisen (8 artiklan 4 kohta). Tarkistuksessa 28 tehdään pieniä muutoksia jäsenvaltioita koskevan ilmoitusvelvollisuuden sanamuotoon (8 artiklan 3 kohta). Useimmat näistä muutoksista sisällytettiin yhteiseen kantaan. Päivämäärät (tarkistus 30): ehdotettu aiempi päivämäärä 31. joulukuuta 2005, johon mennessä on tarkasteltava ehdotuksen täysimääräistä täytäntöönpanoa dieselpolttoaineiden osalta, on hyväksytty sanasta sanaan. Tämä sopii neuvoston päätökseen aikaistaa komission ehdottamaa määräaikaa kahdella vuodella. Tutkimusoktaaniluku (RON) 91 (tarkistus 35): tämä tarkistus mahdollistaa sellaisen bensiinin myymisen jatkamisen, jonka tutkimusoktaaniluku on 91, ja se sisällytettiin yhteiseen kantaan. Tarkistuslauseke (tarkistus 48 ja osittain tarkistus 47): yhteiseen kantaan sisällytetty tarkistuslauseke (9 artikla) sisältää vaatimuksen pohtia tarvetta muuttaa muita polttoaineparametrejä ja edistää vaihtoehtoisten polttoaineiden käyttöönottoa biopolttoaineet mukaan lukien (tämä kattaa periaatteessa tarkistuksen 48). Tarkistus edellyttää myös sitä, että komissio tarkastelee sitä, miten metalliset lisäaineet ja muut asiaankuuluvat seikat vaikuttavat epäpuhtauksien puhdistusteknologian tehoon (tämä kattaa periaatteessa osan tarkistuksesta 47). Vapaaehtoisten sitoumusten lujittaminen (tarkistus 34 periaatteessa): kyseinen tarkistus on sisällytetty henkensä osalta 9 artiklan 1 kohdan d alakohtaan tehden sanamuotoon kaksi pientä muutosta. Johdanto-osan kappaleet (tarkistukset 1, 2, 4 (osittain), 6, 7, 8, 9, 13, 16 ja 44): kyseiset tarkistukset on sisällytetty yhteisen kannan johdanto-osaan. Ne koskevat seuraavaa: tarkistus 1 - korostetaan polttoaineiden rikkipitoisuuden merkitystä sekä tieliikenteen ajoneuvojen että liikkuvien työkoneiden osalta (johdanto-osan 5 kappale), tarkistus 2 - täsmällisempi viittaus direktiivin nimeen (johdanto-osan 6 kappale), tarkistus 4 - korostetaan alemman rikkipitoisuuden vaikutusta tieliikenteen ajoneuvojen hiilidioksidipäästöihin (johdanto-osan 7 kappale); liikkuvia työkoneita koskevaa osaa ei ole otettu yhteiseen kantaan, tarkistus 6 - korostetaan verokannustimien merkitystä (johdanto-osan 8 kappale), tarkistus 7 - korostetaan tarvetta ottaa rikkipitoisuudeltaan enintään 10 mg/kg olevaan bensiiniin ja dieselpolttoaineeseen siirtyminen huomioon tarkasteltaessa vuonna 2003 suurimpien autonvalmistajien kanssa tehtyjä vapaaehtoisia sitoumuksia, joiden tarkoituksena on vähentää ajoneuvojen hiilidioksidipäästöjä (johdanto-osan 9 kappale), tarkistus 8 - on otettu osittain huomioon johdanto-osan 10 kappaleessa siten, että sillä parannetaan suurinta sallittua rikkipitoisuutta koskevaa tekstiä. Yhteiseen kantaan ei ole kuitenkaan otettu mukaan sitä osaa tarkistusta, joka koskee kaikkien enintään 10 mg/kg rikkiä sisältävien bensiinien pakollista saatavuutta, tarkistus 9 - sisältää uuden johdanto-osan kappaleen, jossa viitataan tarpeeseen sallia tavallisen lyijyttömän bensiinin kaupan pitäminen edelleen; tämä on otettu huomioon liitteiden I ja III alaviitteen 3 säännöksessä, tarkistus 13 - on otettu periaatteessa huomioon johdanto-osan 14 kappaleessa siten, että esitetyillä polttoaineiden laadun seurantajärjestelmillä saavutetaan tavoite, johon tarkistuksella pyritään, tarkistukset 16 ja 44 - viitataan tarpeeseen arvioida edelleen vaihtoehtoisia polttoaineita, biopolttoaineita ja tiettyjen seikkojen vaikutusta, mukaan lukien metallisten lisäaineiden käyttö suhteessa epäpuhtauksien puhdistuslaitteisiin, mitkä on molemmat otettu huomioon johdanto-osan 17 kappaleessa. 3. Tärkeimmät neuvoston lisäämät uudet seikat Tärkein uusin seikka, jossa on myös lähestytty parlamentin kantaa (tarkistukset 5, 11, 15, 18, 23 ja 32), on muutos lopulliseen päivämäärään, johon mennessä enintään 10 mg/kg rikkiä sisältäviä bensiinejä ja dieselöljyjä on oltava saatavilla markkinoilla täysimääräisesti. Komission ehdottama päivämäärä oli 1. päivä tammikuuta 2011, jota on aikaistettu yhteisessä kannassa 1. päivään tammikuuta 2009 (Euroopan parlamentin ehdotti 1. päivää tammikuuta 2008). Aikaistettu määräaika huomioon ottaen yhteiseen kantaan sisällytettiin Euroopan parlamentin:n tarkistus, jonka mukaan dieselpolttoaineita koskevaa tarkastelupäivämäärää aikaistetaan 31. päivästä joulukuuta 2006 31. päivään joulukuuta 2005. Komission ehdotuksessa ei muutettu liikkuvien työkoneiden polttoainevaatimuksia. Neuvosto tarkasteli tätä kysymystä huolellisesti ja muutti ehdotusta siten, että siinä edellytetään komission esittävän liikkuvien työkoneiden polttoaineen laatua koskeva ehdotus käsitellessään dieselmoottoreiden päästöstandardien seuraavaa vaihetta. Neuvosto päätti myös laajentaa direktiivin 98/70/EY 6 artiklassa olevan aiemman säännöksen, jonka mukaan jäsenvaltiot voivat yhteisön valvontamenettelyn mukaisesti vaatia, että jäsenvaltion tietyillä alueilla pidetään kaupan tiukemmat ympäristöperusteiset laatuvaatimukset täyttäviä polttoaineita ilman pilaantumiseen liittyvistä syistä, koskemaan myös pohjaveden pilaantumiseen liittyviä syitä. IV YHTEENVETO Neuvosto katsoo, että sen yhteisessä kannassa otetaan suurelta osin huomioon Euroopan parlamentin ensimmäisen käsittelyn lausunto. Neuvoston yhteisessä kannassa muutettiin komission ehdotusta Euroopan parlamentti lausunnon suuntaan useimpien hylättyjen tarkistusten osalta. Yhteinen kanta on tasapainoinen ratkaisu muutetuksi direktiiviksi, jossa varmistetaan ympäristöllisen hyödyn saaminen uusista raja-arvoista ja esitetään käytännössä toteutettavissa olevia teollisuutta koskevia vaatimuksia. Neuvoston 15 päivänä huhtikuuta 2002 vahvistama YHTEINEN KANTA (EY) N:o 38/2002 Euroopan parlamentin ja neuvoston asetuksen (EY) N:o .../2002, annettu ..., antamiseksi jätetilastoista (2002/C 145 E/05) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa säädettyä menettelyä(3), sekä katsovat seuraavaa: (1) Yhteisö vaatii säännöllisten yhteisön tason tilastojen tuottamista yritysten ja kotitalouksien tuottamasta jätteestä ja sen käsittelystä seuratakseen jätepolitiikan toteuttamista. Niiden pohjalta voidaan seurata jätteiden mahdollisimman täydellisen hyödyntämisen ja turvallisen loppukäsittelyn periaatteiden noudattamista. Tilastovälineitä tarvitaan kuitenkin edelleen, jotta voidaan arvioida jätteiden muodostumisen ehkäisemisen periaatteen noudattamista ja jotta voidaan luoda yhteys jätteiden muodostumista koskevien tietojen sekä niiden yleismaailmallisten, kansallisten ja aluekohtaisten selvitysten välille, jotka koskevat resurssien käyttöä. (2) Jätteitä ja jätehuoltoa kuvaavat termit on määriteltävä, jotta jätetilastojen tuottamat tiedot olisivat keskenään vertailukelpoisia. (3) Yhteisön jätepolitiikassa on muotoutunut joukko periaatteita, joita jätteitä tuottavien yksiköiden ja jätehuollon on noudatettava. Tämän vuoksi jätteen kulkua on seurattava jätevirran eri vaiheissa eli jätteen syntyessä, sitä kerättäessä ja hyödynnettäessä ja sen loppukäsittelyssä. (4) Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97(4) muodostaa viitekehyksen tämän asetuksen säännöksille. (5) Tulosten vertailukelpoisuuden takaamiseksi olisi jätetilastot tuotettava eritellyn jaottelun mukaisesti, soveltuvassa muodossa ja tietyn ajan kuluessa viitevuoden päättymisestä. (6) Suunnitellun toiminnan tavoitetta, joka on säädöskehyksen luominen jätteiden syntymistä ja hyödyntämistä sekä loppukäsittelyä koskevien yhteisön tilastojen tuottamiselle, ei voida riittävällä tavalla saavuttaa jäsenvaltioiden toimin, koska jätteitä ja jätehuoltoa kuvaavat termit on tarpeen määritellä jäsenvaltioiden toimittamien tilastojen vertailukelpoisuuden varmistamiseksi, vaan tämä tavoite voidaan paremmin saavuttaa yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (7) Yksittäiset jäsenvaltiot saattavat tarvita siirtymäkauden jätetilastojensa laatimiseksi sellaisia neuvoston, tehty 9 päivänä lokakuuta 1990, asetuksella (ETY) N:o 3037/90(5) perustettuun NACE Rev. 1 -luokitukseen kuuluvia taloudellisia toimia varten, joiden osalta niiden kansallinen tilastojärjestelmä edellyttää merkittävää mukauttamista. (8) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6) mukaisesti. (9) Komissio on kuullut asiassa tilasto-ohjelmakomiteaa, OVAT ANTANEET TÄMÄN ASETUKSEN: 1 artikla Tavoite 1. Tämän asetuksen tavoitteena on luoda säädöskehys jätteiden syntymistä ja hyödyntämistä sekä loppukäsittelyä koskevien yhteisön tilastojen tuottamiselle. 2. Jäsenvaltiot ja komissio tuottavat oman toimivaltansa puitteissa jätteiden syntymistä ja hyödyntämistä sekä loppukäsittelyä koskevat yhteisön tilastot lukuun ottamatta radioaktiivisia jätteitä, jotka jo kuuluvat muun lainsäädännön piiriin. 3. Tilastot kattavat seuraavat alueet: a) jätteiden syntyminen liitteen I mukaisesti; b) jätteiden hyödyntäminen ja loppukäsittely liitteen II mukaisesti. 4. Laatiessaan tilastoja jäsenvaltioiden ja komission on noudatettava pääasiassa aineenmukaista tilastonimikkeistöä, joka on liitteessä III. 5. Komissio laatii 7 artiklan 2 kohdassa tarkoitettua menettelyä noudattaen liitteessä III olevan tilastonimikkeistön ja komission päätöksellä 2000/532/EY(7) perustetun jäteluettelon välisen vastaavuustaulukon. 2 artikla Määritelmät Tässä asetuksessa ja sen käsittämillä aloilla tarkoitetaan a) "jätteellä" mitä tahansa ainetta tai esinettä, joka on määritelty jätteestä 15 päivänä heinäkuuta 1975 annetun neuvoston direktiivin 75/442/ETY(8) 1 artiklan a alakohdassa; b) "erilliskerätyillä jätejakeilla" kotitalousjätteitä ja vastaavankaltaisia jätteitä, joita järjestyneen jätteenkeruun alalla toimivat julkiset elimet, voittoa tavoittelemattomat järjestöt ja yksityiset yritykset keräävät valikoivasti yhtenäisinä jakeina; c) "kierrätyksellä" pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY(9) 3 artiklan 7 kohdassa määriteltyä toimintaa; d) "hyödyntämisellä" kaikkia toimia, joista on säädetty direktiivin 75/442/ETY liitteessä II B; e) "loppukäsittelyllä" kaikkia toimia, joista on säädetty direktiivin 75/442/ETY liitteessä II A; f) "jätteitä hyödyntävällä tai loppukäsittelevällä laitoksella" laitosta, jonka toiminta edellyttää direktiivin 75/442/ETY 9, 10 tai 11 artiklan mukaista lupaa tai rekisteröintiä; g) "vaarallisella jätteellä" mitä tahansa vaarallisista jätteistä 12 päivänä joulukuuta 1991 annetun neuvoston direktiivin 91/689/ETY(10) 1 artiklan 4 kohdassa määriteltyä jätettä; h) "tavanomaisella jätteellä" jätettä, joka ei kuulu g alakohdan soveltamisalaan; i) "polttamisella" jätteen lämpökäsittelyä polttolaitoksessa, joka on määritelty jätteenpoltosta 4 päivänä joulukuuta 2000 annetun Euroopan parlamentin ja neuvoston direktiivin 2000/76/EY(11) 3 artiklan 4 kohdassa, tai rinnakkaispolttolaitoksessa, joka on määritelty mainitun direktiivin 3 artiklan 5 kohdassa; j) "kaatopaikalla" kaatopaikoista 26 päivänä huhtikuuta 1999 annetun neuvoston direktiivin 1999/31/EY(12) 2 artiklan g kohdassa määriteltyä jätteen sijoittamiseen tarkoitettua käsittelypaikkaa; k) "jätteenpolttolaitosten kapasiteetilla" suurinta mahdollista kapasiteettia polttaa jätettä, ilmaistuna tonneina vuodessa tai gigajouleina; l) "jätteenkierrätyslaitosten kapasiteetilla" suurinta mahdollista kapasiteettia kierrättää jätettä, ilmaistuna tonneina vuodessa; m) "kaatopaikkojen kapasiteetilla" kaatopaikkojen jäljellä olevaa kapasiteettia (viitevuoden lopussa) käsitellä jätettä tulevaisuudessa, mitattuna kuutiometreinä; n) "muiden jätteistä huolehtivien laitosten kapasiteetilla" laitoksen kapasiteettia käsitellä jätettä, mitattuna tonneina vuodessa. 3 artikla Tietojen keruu 1. Jäsenvaltioiden on 7 artiklan 2 kohdassa tarkoitetun menettelyn mukaisesti määriteltäviä laatu- ja tarkkuusvaatimuksia noudattaen hankittava liitteessä I ja II lueteltujen ominaistietojen määrittelemiseen tarvittavat tiedot joko - tutkimuksin; - käyttämällä hallinnollisia tai muita lähteitä, esimerkiksi jätehuoltoa koskevan yhteisön lainsäädännön mukaisia raportointivelvoitteita; - näytteisiin sekä jätteisiin liittyviin estimaattoreihin perustuvin tilastollisin estimointimenetelmin; tai - yhdistämällä mainittuja menetelmiä. Tiedonantorasituksen keventämiseksi kansalliset viranomaiset ja komissio voivat käyttää hallinnollisia tietolähteitä niiden rajoitusten ja ehtojen mukaisesti, jotka kukin jäsenvaltio ja komissio ovat toimivaltaansa kuuluvilla aloilla vahvistaneet. 2. Pieniin yrityksiin kohdistuvan hallinnollisen rasituksen keventämiseksi ne yritykset, joissa on alle kymmenen työntekijää, vapautetaan tutkimuksista, jolleivät nämä yritykset tuota merkittävää määrää jätettä. 3. Jäsenvaltioiden on tuotettava tilastotiedot liitteessä I ja II vahvistettujen jaottelujen mukaisesti. 4. Edellä 2 kohdassa tarkoitetun vapauttamisen on oltava yhdenmukainen liitteessä I ja II olevan 7 jakson 1 kohdassa tarkoitettujen kattavuus- ja laatutavoitteiden kanssa. 5. Jäsenvaltioiden on toimitettava tulokset Eurostatille, luottamukselliset tiedot mukaan luettuina, soveltuvassa muodossa ja säädetyn ajan kuluessa kunkin viitevuoden päättymisestä liitteen I ja II mukaisesti. 6. Luottamuksellisten tietojen käsittely ja niiden 5 kohdassa säädetty toimittaminen on suoritettava voimassa olevien yhteisön tilastosalaisuutta koskevien säännösten mukaisesti. 4 artikla Siirtymäkausi 1. Siirtymäkauden aikana, joka voi kestää enintään kaksi vuotta tämän asetuksen voimaantulosta, komissio voi jäsenvaltion pyynnöstä ja 7 artiklan 2 kohdassa tarkoitettua menettelyä noudattaen myöntää liitteessä I ja II olevan 5 jakson säännöksistä poikkeuksia liitteessä I olevan 8 jakson 1.1 kohdan nimikkeitä 13-17 ja liitteessä II olevan 8 jakson 2 kohtaa koskevien tulosten tuottamiseksi. 2. Edellä 1 kohdassa tarkoitetut poikkeukset voidaan myöntää yksittäisille jäsenvaltioille ainoastaan ensimmäistä viitevuotta koskevien tietojen osalta. 5 artikla Jätteen tuonti ja vienti 1. Komissio laatii ohjelman sellaisia jätteen tuontia ja vientiä koskevia kokeilututkimuksia varten, jotka jäsenvaltiot vapaaehtoisesti toteuttavat. Kokeilututkimusten tarkoituksena on arvioida tietojen saannin tarkoituksenmukaisuutta ja toteutettavuutta sekä tiedonkeruun kustannuksia ja hyötyjä sekä yrityksille aiheutuvaa rasitusta. 2. Komission kokeilututkimusohjelman on oltava yhdenmukainen liitteen I ja II sisällön kanssa erityisesti soveltamisalaan ja kattavuuteen, jätteiden luokittelemisessa käytettäviin jäteluokkiin sekä viitevuosiin ja jaksottaisuuteen liittyvien näkökohtien osalta, ja siinä on otettava huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteen siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(13) mukaiset velvollisuudet toimittaa tietoja. 3. Komissio vastaa kokeilututkimusten tekemisestä aiheutuvista kustannuksista 100 prosenttiin asti. 4. Komissio ilmoittaa kokeilututkimusten tulosten pohjalta Euroopan parlamentille ja neuvostolle mahdollisuuksista koota tilastoja kokeilututkimuksiin kuuluvista, jätteen tuontiin ja vientiin liittyvistä toimista ja ominaispiirteistä. Komissio toteuttaa tarvittavat täytäntöönpanotoimenpiteet 7 artiklan 2 kohdassa tarkoitettua menettelyä noudattaen. 5. Kokeilututkimukset olisi toteutettava kolmen vuoden kuluessa tämän asetuksen voimaantulosta. 6 artikla Täytäntöönpanotoimenpiteet Tämän asetuksen täytäntöönpanemiseksi tarvittavista toimenpiteistä päätetään 7 artiklan 2 kohdassa tarkoitettua menettelyä noudattaen. Tällaisia toimenpiteitä ovat: a) mukauttaminen tietojen keräämisessä ja tilastollisessa käsittelyssä sekä tulosten käsittelyssä ja toimittamisessa tapahtuvaan taloudelliseen ja tekniseen kehitykseen; b) liitteessä I, II ja III lueteltujen määrittelyjen mukauttaminen; c) tulosten tuottaminen 3 artiklan 2, 3 ja 4 kohdan mukaisesti, ottaen huomioon jäsenvaltion taloudelliset rakenteet ja tekniset edellytykset; näissä toimenpiteissä voidaan sallia, että yksittäinen jäsenvaltio jättää erittelyssä joitain tietoja toimittamatta, kunhan osoitetaan, että asian vaikutus tilastojen laatuun on rajoitettu. Aina kun poikkeuksia myönnetään, on esitettävä kutakin liitteessä I olevan 2 jakson 1 kohdassa ja 8 jakson 1 kohdassa lueteltua nimikettä koskeva kokonaisjätemäärä; d) asianmukaisten laadunarviointiperusteiden ja liitteessä I ja II olevassa 7 jaksossa tarkoitettujen laatuselvitysten sisällön määritteleminen; e) jäsenvaltioiden tulosten toimittamisessa noudattaman asianmukaisen muodon vahvistaminen kahden vuoden kuluessa tämän asetuksen voimaantulosta; f) luettelon laatiminen 4 artiklassa tarkoitetuista jäsenvaltioille myönnettävistä siirtymäajoista ja poikkeuksista; g) kokeilututkimusten tulosten täytäntöönpano 5 artiklan 4 kohdan, liitteessä I olevan 1 jakson 2 kohdan, liitteessä I olevan 2 jakson 2 kohdan ja liitteessä II olevan 8 jakson 3 kohdan mukaisesti. 7 artikla Komiteamenettely 1. Komissiota avustaa Euroopan yhteisöjen tilasto-ohjelmakomitean perustamisesta 19 päivänä kesäkuuta 1989 tehdyllä päätöksellä 89/382/ETY, Euratom(14). 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä. 4. Komissio toimittaa ehdotuksen toimenpiteiksi, jotka se aikoo antaa tilasto-ohjelmakomitean käsiteltäviksi, direktiivillä 75/442/ETY perustetulle komitealle. 8 artikla Kertomus 1. Komissio antaa viiden vuoden kuluessa tämän asetuksen voimaantulosta ja sen jälkeen joka kolmas vuosi Euroopan parlamentille ja neuvostolle ehdotuksen tämän asetuksen mukaisesti laadituista tilastoista ja erityisesti niiden laadusta sekä tietojen keruusta yrityksille aiheutuvasta rasituksesta. 2. Komissio toimittaa kahden vuoden kuluessa tämän asetuksen voimaantulosta Euroopan parlamentille ja neuvostolle ehdotuksen päällekkäisten raportointivelvoitteiden poistamisesta. 9 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 87, 29.3.1999, s. 22 ja EYVL C 180 E, 26.6.2001, s. 202. (2) EYVL C 329, 17.11.1999, s. 17. (3) Euroopan parlamentin lausunto, annettu 4. syyskuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 15. huhtikuuta 2002 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 52, 22.2.1997, s. 1. (5) EYVL L 293, 24.10.1990, s. 1, asetus sellaisena kuin se on viimeksi muutettuna komission asetuksella (EY) N:o 29/2002 (EYVL L 6, 10.1.2002, s. 3). (6) EYVL L 184, 17.7.1999, s. 23. (7) EYVL L 226, 6.9.2000, s. 3, päätös sellaisena kuin se on viimeksi muutettuna neuvoston päätöksellä 2001/573/EY (EYVL L 203, 28.7.2001, s. 18). (8) EYVL L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32). (9) EYVL L 365, 31.12.1994, s. 10. (10) EYVL L 377, 31.12.1991, s. 20, direktiivi sellaisena kuin se on muutettuna direktiivillä 94/31/EY (EYVL L 168, 2.7.1994, s. 28). (11) EYVL L 332, 28.12.2000, s. 91. (12) EYVL L 182, 16.7.1999, s. 1. (13) EYVL L 30, 6.2.1993, s. 1, asetus sellaisena kuin se on viimeksi muutettuna komission asetuksella (EY) N:o 2557/2001 (EYVL L 349, 31.12.2001, s. 1). (14) EYVL L 181, 28.6.1989, s. 47. LIITE I JÄTTEIDEN SYNTYMINEN 1 JAKSO Kattavuus 1. Tilastot on laadittava kaikilta toimialoilta, jotka kuuluvat NACE Rev. 1 -luokituksen pääluokkiin C-Q. Nämä pääluokat kattavat kaikki toimialat lukuun ottamatta maataloutta, riistataloutta, metsätaloutta (A) ja kalataloutta (B), jotka eivät kuulu tämän liitteen soveltamisalaan. Lisäksi tämä liite koskee a) kotitalouksissa syntyvää jätettä; b) hyödyntämis- ja/tai loppukäsittelytoimista syntyvää jätettä. 2. Komissio laatii ohjelman sellaisia kokeilututkimuksia varten, jotka jäsenvaltiot vapaaehtoisesti toteuttavat ja joiden perusteella voidaan arvioida, onko tarkoituksenmukaista sisällyttää NACE Rev. 1 -luokituksen pääluokat A ja B edellä 1 kohdassa tarkoitettuun kattavuusluetteloon. Komissio rahoittaa kokeilututkimusten kustannukset 100 prosenttiin asti. Kokeilututkimusten tulosten perusteella komissio toteuttaa tarvittavat täytäntöönpanotoimenpiteet tämän asetuksen 7 artiklan 2 kohdassa tarkoitettua menettelyä noudattaen. 2 JAKSO Jäteluokat 1. Tilastot on tuotettava seuraavien jäteluokkien osalta: Kokonaissuureluettelo >TAULUKON PAIKKA> 2. Noudattaen direktiivin 94/62/EY velvoitetta antaa kertomus komissio laatii ohjelman sellaisia kokeilututkimuksia varten, jotka jäsenvaltiot voivat vapaaehtoisesti toteuttaa sen arvioimiseksi, onko 1 kohdassa säädettyyn erittelyluetteloon syytä sisällyttää pakkausjätteet (Euroopan jäteluettelo, toinen versio). Komissio vastaa kokeilututkimusten kuluista 100 prosenttiin asti. Näiden kokeilututkimusten tuloksista tehtävien johtopäätösten perusteella komissio toteuttaa tarpeelliset täytäntöönpanotoimenpiteet tämän asetuksen 7 artiklan 2 kohdassa tarkoitettua menettelyä noudattaen. 3 JAKSO Ominaistiedot 1. Jäteluokkien ominaistiedot: Kunkin 2 jakson 1 kohdassa luetellun jäteluokan osalta toimitetaan tiedot syntyneen jätteen määrästä. 2. Alueelliset ominaistiedot: Sekalaisten kotitalousjätteiden ja vastaavanlaisten jätteiden keräilyn piiriin kuuluva väestö tai asumukset (NUTS 2-taso). 4 JAKSO Raportointiyksikkö 1. Kaikkien jäteluokkien osalta käytettävä raportointiyksikkö on 1000 tonnia (tavanomaista) märkää jätettä. "Lietettä" koskevien jäteluokkien osalta olisi ilmoitettava myös kuiva-aineen määrä. 2. Alueellisten ominaistietojen raportointiyksikön olisi oltava väestöstä tai asumuksista laskettava prosenttisosuus. 5 JAKSO Ensimmäinen viitevuosi ja tilastojakso 1. Ensimmäinen viitevuosi on asetuksen voimaantuloa seuraava toinen kalenterivuosi. 2. Jäsenvaltiot toimittavat tiedot joka toiselta vuodelta ensimmäisen viitevuoden jälkeen. 6 JAKSO Tulosten toimittaminen Eurostatille Tulokset on toimitettava 18 kuukauden kuluessa viitevuoden päättymisestä. 7 JAKSO Selvitys tilastojen kattavuudesta ja laadusta 1. Jäsenvaltioiden on ilmoitettava kunkin 8 jaksossa luetellun nimikkeen (toimialat ja kotitaloudet) osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimus määritellään tämän asetuksen 7 artiklan 2 kohdassa tarkoitettua menettelyä noudattaen. 2. Jäsenvaltiot laativat laatuselvityksen, jossa ilmoitetaan kerättyjen tietojen tarkkuus. Kuvaus tehdään estimoinneista, aggregoinneista tai ulkopuolelle jättämisistä ja siitä, kuinka nämä menettelyt vaikuttavat 2 jakson 1 kohdassa lueteltujen jäteluokkien jakautumiseen 8 jaksossa tarkoitettujen toimialojen ja kotitalouksien mukaisesti. 3. Komissio liittää kattavuus- ja laatuselvitykset tämän asetuksen 8 artiklassa tarkoitettuun kertomukseen. 8 JAKSO Tilastojen tuottaminen 1. Edellä 3 jakson 1 kohdassa lueteltuja ominaistietoja koskevat tilastot laaditaan 1.1 seuraavien NACE Rev.1 -luokituksen pääluokkien, välitasojen ja numerotasojen mukaisesti: >TAULUKON PAIKKA> 1.2 Kotitaloudet >TAULUKON PAIKKA> 2. Taloudellisten toimintojen osalta tilastoyksiköt ovat tilastoyksiköistä yhteisön tuotantojärjestelmän havainnointia ja analyysia varten 15 päivänä maaliskuuta 1993 annetussa neuvoston asetuksessa (ETY) N:o 696/931(1) määriteltyjä paikallisia yksiköitä tai toimialayksiköitä kunkin jäsenvaltion tilastointijärjestelmän mukaan. Kuvaus siitä, kuinka valittu tilastoyksikkö vaikuttaa siihen, miten tiedot jakautuvat NACE Rev. 1 -luokista muodostettuihin ryhmiin, olisi sisällytettävä 7 jakson mukaisesti tehtävään laatuselvitykseen. (1) EYVL L 76, 30.3.1993, s. 2, asetus sellaisena kuin se on muutettuna vuoden 1994 liittymisasiakirjalla. LIITE II JÄTTEIDEN HYÖDYNTÄMINEN JA LOPPUKÄSITTELY 1 JAKSO Kattavuus 1. Tilastot on toimitettava kaikista jätteitä hyödyntävistä ja loppukäsittelevistä laitoksista, joissa toteutetaan 8 jakson 2 kohdassa tarkoitettuja toimia ja jotka kuuluvat liitteessä I olevan 8 jakson 1 kohdan 1 alakohdassa mainittujen NACE Rev.1 -ryhmien taloudellisiin toimintoihin tai ovat osa niitä. 2. Tätä liitettä ei sovelleta laitoksiin, joiden toiminta rajoittuu ainoastaan käsittelypaikalla syntyneen jätteen kierrättämiseen. 2 JAKSO Jäteluokat Luettelo jäteluokista, joista on toimitettava tilastot kunkin 8 jakson 2 kohdassa tarkoitetun hyödyntämis- tai loppukäsittelytoimen mukaisesti: Poltto >TAULUKON PAIKKA> Toimet, jotka voivat johtaa hyödyntämiseen (lukuun ottamatta energian hyödyntämistä) >TAULUKON PAIKKA> Loppukäsittely (muu kuin poltto) >TAULUKON PAIKKA> 3 JAKSO Ominaistiedot Oheisessa taulukossa on esitetty ne ominaistiedot, joista on toimitettava tilastot 8 jakson 2 kohdassa tarkoitettujen hyödyntämis- ja loppukäsittelytoimien osalta. >TAULUKON PAIKKA> 4 JAKSO Raportointiyksikkö Kaikkien jäteluokkien osalta käytettävä raportointiyksikkö on 1000 tonnia (tavanomaista) märkää jätettä. "Lietettä" koskevien jäteluokkien osalta olisi ilmoitettava myös kuiva-aineen määrä. 5 JAKSO Ensimmäinen viitevuosi ja tilastojakso 1. Ensimmäinen viitevuosi on tämän asetuksen voimaantuloa seuraava toinen kalenterivuosi. 2. Jäsenvaltiot toimittavat 8 jakson 2 kohdassa tarkoitetuista laitoksista tiedot joka toiselta vuodelta ensimmäisen viitevuoden jälkeen. 6 JAKSO Tulosten toimittaminen Eurostatille Tulokset on toimitettava 18 kuukauden kuluessa viitevuoden päättymisestä. 7 JAKSO Selvitys tilastojen kattavuudesta ja laadusta 1. Jäsenvaltioiden on ilmoitettava 3 jaksossa lueteltujen ominaistietojen ja kunkin 8 jakson 2 kohdassa luetellun toimenpidetyypin nimikkeen osalta se prosenttiosuus, jonka toimitetut tilastot kattavat kunkin nimikkeen perusjoukosta. Kattavuuden vähimmäisvaatimus määritellään tämän asetuksen 7 artiklan 2 kohdassa tarkoitettua menettelyä noudattaen. 2. Jäsenvaltiot laativat 3 jaksossa lueteltujen ominaistietojen osalta laatuselvityksen, jossa ilmoitetaan kerättyjen tietojen tarkkuus. 3. Komissio liittää kattavuus- ja laatuselvitykset tämän asetuksen 8 artiklassa tarkoitettuun kertomukseen. 8 JAKSO Tilastojen tuottaminen 1. Edellä 3 jaksossa tarkoitettujen ominaistietojen mukaiset tilastotiedot on koottava kunkin 8 jakson 2 kohdassa luetellun toimenpidetyypin nimikkeen osalta. 2. Luettelo hyödyntämis- ja loppukäsittelytoimista: tunnukset viittaavat direktiivin 75/442/ETY liitteissä oleviin tunnuksiin: >TAULUKON PAIKKA> 3. Komissio laatii ohjelman sellaisia kokeilututkimuksia varten, jotka jäsenvaltiot vapaaehtoisesti toteuttavat. Kokeilututkimusten tarkoituksena on arvioida sitä, onko tietojen saaminen direktiivin 75/442/ETY liitteessä II A ja II B määritellyillä valmistelutoimenpiteillä käsitellyistä jätemääristä tarkoituksenmukaista ja toteutettavissa. Komissio vastaa kokeilututkimusten kustannuksista 100 prosenttiin asti. Komissio toteuttaa tarvittavat täytäntöönpanotoimenpiteet kokeilututkimusten johtopäätösten pohjalta tämän artiklan 7 artiklan 2 kohdassa tarkoitettua menettelyä noudattaen. 4. Tilastoyksiköt ovat asetuksessa (ETY) N:o 696/93 määriteltyjä paikallisia yksiköitä tai toimialayksiköitä kunkin jäsenvaltion tilastointijärjestelmän mukaan. Kuvaus siitä, kuinka valittu tilastoyksikkö vaikuttaa siihen, miten tiedot jakautuvat NACE Rev. 1 -luokista muodostettuihin ryhmiin, olisi sisällytettävä 7 jakson mukaisesti tehtävään laatuselvitykseen. LIITE III JÄTTEIDEN TILASTONIMIKKEISTÖ sellaisena kuin sitä tarkoitetaan liitteessä I olevan 2 jakson 1 kohdassa ja liitteessä II olevassa 2 jaksossa Euroopan jäteluettelo, Rev. 2 (pääasiassa aineenmukainen jätteiden tilastollinen nimikkeistö) >TAULUKON PAIKKA> NEUVOSTON PERUSTELUT I JOHDANTO 1. Komissio esitti 28.1.1999 ehdotuksen neuvoston asetukseksi jätehuoltotilastoista(1). 2. Talous- ja sosiaalikomitea antoi lausuntonsa 22.9.1999(2). 3. Komissio muutti tämän jälkeen ehdotustaan ja toimitti 9.3.2001 muutetun ehdotuksen Euroopan parlamentin ja neuvoston asetukseksi jätetilastoista(3). Ehdotus perustuu EY:n perustamissopimuksen 285 artiklaan. 4. Euroopan parlamentti antoi lausuntonsa ensimmäisessä käsittelyssä 4.9.2001. 5. Komissio esitti 11.12.2001 muutetun ehdotuksen, jossa otetaan huomioon useimmat Euroopan parlamentin tarkistukset. 6. Neuvosto vahvisti 15.4.2002 yhteisen kantansa EY:n perustamissopimuksen 251 artiklan mukaisesti. II TAVOITTEET Ehdotuksen tavoitteena on luoda puitteet yhteisön tilastojen laatimiselle jätehuoltopolitiikan toteuttamisen seuraamiseksi. Jäsenvaltioiden on näissä puitteissa toimitettava säännöllisesti tiedot jätteiden tuottamisesta, hyödyntämisestä ja loppukäsittelystä. III YHTEISEN KANNAN ERITTELY A. YLEISTÄ Tilastojen laatiminen edellyttää loogista luokittelujärjestelmää, joka perustuu asioiden käytännön hoitoon, mutta joka ei ole moniselitteinen (esimerkiksi ei päällekkäinen), on tieteellisesti perusteltu ja pohjautuu yhteisiin yksiselitteisiin määritelmiin. Vastaavia ennakkoehtoja ei sovelleta vielä tietyillä aloilla, kuten maatalous- ja kalastusjätteisiin, tai jätteiden tuontiin ja vientiin. Yhteisessä kannassa suositellaan voimakkaasti sellaisen pilottitutkimuksen tekemistä, jossa arvioidaan tietojen keräämisen asianmukaisuutta ja toteuttamiskelpoisuutta, keräämisen kustannuksia ja etuja sekä keräämisestä yrityksille aiheutuvaa taakkaa, jotta kyseisten alojen sisällyttämisestä asetuksen soveltamisalaan voidaan päättää. On pyrittävä löytämään oikeudenmukainen tasapaino tavoitteen kannalta tehokkaiden ja asianmukaisten tilastojen ja niistä yrityksille ja julkishallinnolle aiheutuvan työmäärän ja kulujen välillä. Yhteisessä kannassa asetetaan ensisijalle laadukkaat tilastot, jotka laaditaan säännöllisin väliajoin, sen sijaan, että tilastoja laadittaisiin liian usein ja ne olisivat liian yksityiskohtaisia. Tietojen keräämisen jaksottaisuuden on kuitenkin oltava riittävän lyhyt, jotta tilastotiedot olisivat nopeasti käytettävissä. Lisäksi tietojärjestelmän tehokkainta mahdollista käyttöä edistää sen synkronisointi muiden kansainvälisten tarpeiden kanssa. Näistä syistä yhteisessä kannassa päädyttiin lopulta kahden vuoden ajanjaksoon kaikkien yhteisön jätetilastojen osalta. Jäsenvaltioiden toimittamien tietojen vertailukelpoisuus on välttämätöntä taata laatimalla vähimmäislaatustandardit. Vertailukelpoisuuteen ei kuitenkaan vaikuta jäsenvaltioiden vapaus valita tilastomenetelmänsä. Toissijaisuusperiaatteen mukaisesti jäsenvaltioille on taattava valinnanvapaus, joka mahdollistaa menetelmien mukauttamisen jäsenvaltioiden talousrakenteisiin ja erilaisiin teknisiin edellytyksiin taaten täten korkeamman kokonaislaadun pienemmin kustannuksin. Tekniset yksityiskohdat eivät kuulu säädösten piiriin vaan ne on määriteltävä komiteamenettelyn puitteissa. B. ERITYISET HUOMAUTUKSET 1. Neuvoston kanta Euroopan parlamentin tarkistuksiin 1.1 Neuvosto sisällytti yhteiseen kantaansa tarkistukset 1, 5 ja 25. 1.2 Neuvosto hyväksyi periaatteessa tai osittain seuraavat tarkistukset: Tarkistukset 2 ja 11 (johdanto-osan kappale 7 ja 4 artikla): Neuvosto ei voi hyväksyä siirtymäkauden poistamista kokonaan, sillä jäsenvaltioille on annettava aikaa mukauttaa niiden kansallinen tilastojärjestelmä annettavan asetuksen vaatimuksiin. Se, että ehdotuksen käsittely on kestänyt jo jonkin aikaa, ei riitä perusteluksi siirtymäkauden poistamiselle, sillä jäsenvaltiot voivat luottavaisin mielin ryhtyä asetuksen täytäntöönpanoa varten toteuttamaan tarvittavia muutoksia kansallisissa järjestelmissä vasta tekstin hyväksymisestä lähtien, jolloin sen sisältö on varmistettu. Ottaakseen kuitenkin huomioon Euroopan parlamentin esittämät ongelmat neuvosto: - päätti, että siirtymäkausi koskee ainoastaan niitä toimia, joita on mukautettava merkittävällä tavalla, - korosti, että yksittäiset jäsenvaltiot voivat pyytää poikkeusta riippuen siitä, millaisia vaikeuksia niillä on ollut ja joita tarkastellaan komiteamenettelyn puitteissa. Tarkistukset 3 ja 12 (1 ja 5 artikla) Neuvosto toteaa, että on olemassa poliittista tarvetta kerätä jätteiden tuontia ja vientiä koskevia tietoja. On kuitenkin suoritettava valmisteluja tiettyjen teknisten ongelmien (erityisesti menetelmien ja yhteisten määritelmien kehittäminen) ratkaisemiseksi ennen kuin kyseiset alat voidaan sisällyttää käsiteltävänä olevan asetuksen piiriin. Neuvosto on kuitenkin muuttanut 5 artiklan 4 ja 5 kohtaa taatakseen paremmin sen, että jätteiden tuontia ja vientiä koskevia tilastotietoja ryhdytään keräämään mahdollisimman pian. Tarkistus 4 (1 artiklan 4 kohta): Neuvosto on Euroopan parlamentin kanssa samaa mieltä asiasta, mutta säilyttää tekstissä toisen sanamuodon sen vuoksi, että lainsäädäntötekstissä ei voida viitata tekstiin, joka ei enää ole voimassa (päätös 94/3/EY). Tekstissä korostetaan tilastonimikkeistöä, joka on laadittu pääasiassa aineittain. Lisäksi tarkennetaan, että liitettä III on muutettava komiteamenettelyn mukaisesti, jotta voidaan ottaa huomioon komission päätös 2000/532/EY, jolla korvataan päätös 94/3/EY (yhteisen kannan uusi 5 kohta). Tämä uusi sanamuoto edellyttää tekstin johdonmukaisuuden vuoksi seuraavia muutoksia: - liitteessä II oleva 2 jakso: 1 ja 2 kohta poistetaan - liite III: - otsikko muutetaan - nimikkeitä edeltävät koodit poistetaan (ne eivät enää ole ajankohtaisia) ja nimikkeisiin tehdään toimituksellisia muutoksia, jotka johtuvat koodien poistamisesta (tietyt nimikkeet esiintyivät toistuvasti eri koodien kohdalla; koodien poistamisen jälkeen nimikkeiden toistaminen on tarpeetonta). Tarkistukset 6, 7 ja 8 (3 artiklan 1 kohta): Neuvosto hyväksyi Euroopan parlamentin 1 alakohtaan tekemät toimitukselliset tarkennukset. Sen sijaan neuvosto ei voi hyväksyä yhtenäistä tietojenkeräysmenetelmää. Jätehuoltoa ei ole organisoitu samalla tavalla kaikissa jäsenvaltioissa. Toissijaisuusperiaatteen mukaisesti kunkin jäsenvaltion on mukautettava tietojen keräys oman järjestelmänsä mukaan. Yhtenäinen tietojenkeräysmenetelmä ei ole tarpeen; sitä olisi mahdoton toteuttaa ja se aiheuttaisi suurempia kustannuksia heikommin laatutuloksin. Tietojen keräämisen ja tulosten on perustuttava vähimmäislaatustandardeihin, mutta jäsenvaltioiden on voitava itse valita menetelmät, joilla se näitä standardeja noudattaa. Tarkistus 10 (3 artiklan 3 kohta): Neuvosto hyväksyy Euroopan parlamentin pyytämän poiston. Jäsenvaltiossa vallitsevat taloudelliset rakenteet tai tekniset edellytykset eivät kuitenkaan riitä perusteiksi sille, että jäsenvaltio ei toimita tiettyjä tietoja. Neuvosto katsoo, että toimitettavien tietojen laatu ei saa kärsiä (esimerkiksi ei voida hyväksyä poikkeuksia kokonaistulosten toimittamisen osalta) ja että kysymystä on arvioitava ja se on ratkaistava tapauskohtaisesti komiteamenettelyn puitteissa. Tämän vuoksi neuvosto siirtää poistetun tekstin, jonka sanamuoto on rajoittavampi, 6 artiklan c alakohtaan. Tarkistus 13 (7 artiklan 1 kohta): Tarkistusta ei voida hyväksyä, koska on vastoin päätöstä 1999/468/EY perustaa kaksi tai useampi komitea avustamaan komissiota yhden ja saman toimenpiteen toteuttamiseksi. Käsiteltävä teksti on tilastoasioita koskeva lainsäädäntöteksti, joten komissiota avustaa tilastokomitea asetuksen (EY) N:o 322/97 19 artiklan mukaisesti. Jotta Euroopan parlamentin toive tilastoista ja tekniikasta vastaavien yhteistyön edistämisestä voitaisiin kuitenkin ottaa huomioon, on 7 artiklan 4 kohtaa muutettu EY:n lainsäädännön mukauttamista tieteen ja tekniikan kehitykseen käsittelevän komitean neuvoa antavan aseman vahvistamiseksi. Tarkistus 14 (8 artiklan 2 kohta): Neuvosto on yhtä mieltä Euroopan parlamentin kanssa siitä, että ehdotukset päällekkäisen raportoinnin poistamisesta on toteutettava mahdollisimman pian. Sanat "soveltuvin osin" on poistettu Euroopan parlamentin tekemän ehdotuksen mukaisesti. Kyseisen raportin laatiminen yhden vuoden kuluessa ei kuitenkaan vaikuta realistiselta. Raportointivelvoitteiden tarkistaminen on myös osa toimia, jotka ovat kuudetta ympäristöohjelmaa koskevassa ehdotuksessa, jota Euroopan parlamentti ja neuvosto parhaillaan käsittelevät; kyseisessä ohjelmassa ja tässä ehdotuksessa tehdyt muutosehdotukset on toteutettava yhtäaikaisesti. Kohtuullinen määräaika olisi kaksi vuotta. Tarkistukset 15 ja 20 (liitteessä I oleva 1 jakso ja liitteessä I olevan 8 jakson kohta 1.1): Neuvosto hyväksyy NACE Rev. 1 -luokituksen kaksinumerotason 12 poistamisen. Maatalous-, metsästys-, metsänhoito- ja kalastusjätteiden osalta neuvosto on yhtä mieltä Euroopan parlamentin kanssa siitä, että nämä elinkeinot tuottavat jätteitä, joita ei voida jättää huomiotta ja joiden hallinnoimiseksi on käytössä oltava poliittisia keinoja. Neuvosto katsoo, että pilottitutkimusten perusteella on voitava arvioida tietojen keräämisen asianmukaisuutta ja toteuttamiskelpoisuutta, keräämisen kustannuksia ja etuja sekä kyseisiä aloja koskevien tietojen keräämisestä yrityksille aiheutuvaa taakkaa. Tätä varten neuvosto lisäsi liitteen I osaan 1 uuden 2 kohdan. Tarkistukset 16, 22 ja 23 (liitteessä I olevan 2 jakson jäteluokkia koskevan aggregaattiluettelon nimikkeet 31 ja 32 (uusi); liitteessä II olevan 2 jakson hyödyntämistä koskevan taulukon nimikkeet 12 ja 13 (uusi); liitteessä II olevan 2 jakson loppukäsittelyä koskevan taulukon nimike 5): Neuvosto hyväksyy Euroopan parlamentin tarkistuksen sisällön - tarkistuksella pyritään erottamaan toisistaan eläin- ja kasvijätteet liitteessä I ja liitteessä II olevassa hyödyntämistä koskevassa taulukossa, mutta muuttaa sanamuodon ottaakseen huomioon liitteessä III käytetyn terminologian. Neuvosto ei voi hyväksyä tarkistusta liitteessä II olevan loppukäsittelyä koskevan taulukon osalta sen vuoksi, että se ei ole toteutettavissa kaatopaikkojen osalta tai siitä aiheutuvat kustannukset olisivat liian korkeita eivätkä ne olisi perusteltuja tässä tapauksessa. Tarkistukset 18 ja 24 (liitteessä I oleva 5 jakso ja liitteessä II oleva 5 jakso): Neuvosto katsoo, että on tärkeämpää valvoa kerättävien tietojen laatua kuin lisätä niiden keräämistiheyttä. Vuosittainen tutkimus alalla, jolla tiedot muuttuvat vähän vuodesta toiseen, aiheuttaa yhteisöille ja yrityksille lisäkustannuksia, jotka eivät ole perusteltavissa. Euroopan parlamentin esille ottaman ongelman ratkaisemiseksi ja tekstin yhdenmukaisuuden vuoksi, neuvosto muuttaa molempia liitteitä koskevan tilastojen laatimisen aikavälin kahdeksi vuodeksi. Tarkistus 26 (liitteessä II olevan 8 jakson hyödyntämistä koskeva taulukko): Neuvosto hyväksyy tarkistuksen ja tarkentaa, että uusi otsikko on "hyödyntäminen (lukuun ottamatta energian hyödyntämistä)", sillä sanan hyödyntäminen lisääminen ilman muita tarkennuksia saattaisi aiheuttaa sekaannusta ottaen huomioon se, että hyödyntäminen kattaa myös jätteen polton ja siitä saatavan energian talteenoton (joka jo sisältyy edelliseen kohtaan "poltto"). Koko tekstin yhtenäisyyden vuoksi sama tarkennus tehdään liitteessä II olevaan 2 jaksoon. Neuvosto säilyttää + -merkit selventääkseen sitä, että toimitettavat tiedot vastaavat koko nimikkeen 3 yhteissummaa. Tarkistus 27 (liitteessä II olevan 8 jakson taulukko "loppukäsittelytoimet"): Neuvosto hyväksyy tarkistuksen sanamuodon, mutta säilyttää nimikkeiden 4 ja 5 välillä olevan loppukäsittelytoimien erottelun komission ehdotuksen mukaisessa muodossa. Tarkoituksena on kerätä saman nimikkeen alle tiedot kaatopaikoilla toteutetuista loppukäsittelytoimista (loppukäsittelytoimet määritellyllä kiinteällä kaatopaikalla): maaperäkäsittely (D2) ei kuulu tähän luokkaan, vaan sen on oltava nimikkeen 5 alla, kun taas allastamisen (D4) on oltava nimikkeen 4 alla. Neuvosto säilyttää + -merkit selventääkseen sitä, että toimitettavat tiedot vastaavat koko nimikkeen 4 ja koko nimikkeen 5 yhteissummia. 1.3 Neuvosto ei hyväksynyt seuraavia tarkistuksia: Tarkistukset 9 (3 artiklan 2 kohta) ja 19 (liitteessä I olevan 7 jakson 1 kohta): Kyseiset tekniset tarkennukset eivät kuulu lainsäädännölliseen tekstiin eikä niitä ole kriteerien suhteen riittävästi perusteltu. Vastaavat tekniset tarkennukset on määriteltävä komiteamenettelyn puitteissa kaikkien osa-alueiden perusteellisen tarkastelun jälkeen. Tarkistus 17 (liitteessä I olevan 2 jakson aggregaattiluettelon nimike 35, joka on yhteisessä kannassa nimike 36): Ottaen huomioon päätös 2000/532/EY, jolla muutettiin Euroopan jäteluettelon vastaavaa kohtaa, neuvosto pitää järkevänä odottaa liitteen III mukauttamista uuden päätöksen mukaiseksi ennen kuin päätetään, onko asetukseen syytä liittää erityinen nimike ruoppauslietteille. Tarkistus 21 (liitteessä I olevan 8 jakson 2 kohta) ja 28 (liitteessä II olevan 8 jakson 4 kohta): Neuvosto katsoo, että jäsenvaltioiden on voitava valita tilastomenetelmänsä niiden käytössä olevista yritysrekistereistä riippuen, sikäli kuin tilastotietojen kerääminen paikallisista yksiköistä tai toimialayksiköistä ei estä vertailukelpoisten tulosten toimittamista. 2. Komission muutettu ehdotus 2.1 Neuvoston yhteinen kanta eroaa komission muutetusta ehdotuksesta seuraavasti: tarkistukset 2 ja 11 (siirtymäkausi); tarkistukset 15 ja 20 (maatalous, metsästys, metsänhoito ja kalastus); tarkistukset 16, 22 ja 23 (eläinjätteitä koskeva nimike). Neuvosto katsoo tarkistusten 16 ja 22 osalta, että vasta maataloutta koskevien tietojen sisällyttämistä koskevan pilottitutkimuksen (katso edellä 1.2., tarkistukset 15 ja 20) jälkeen on mahdollista tietää, onko komission muutetussa ehdotuksessa oleva nimike "eläinten ulosteet, virtsa ja lanta" otettava mukaan. Sisällyttäminen on edelleen mahdollista komiteamenettelyn puitteissa; tarkistus 17 (liitteessä I oleva aggregaattiluettelo: ruoppausliete); tarkistus 24 (liitettä II koskevien tietojen toimittamisen aikaväli); tarkistus 27 (ero liitteessä II olevan 8 jakson nimikkeiden 4 ja 5 loppukäsittelytoimien välillä). 2.2 Neuvosto on hyväksynyt toimitukselliset selvennykset, jotka komissio on tehnyt liitteessä II olevan 7 jakson 1 kohtaan ja 8 jakson 1 kohtaan. Neuvosto on lisäksi - poistanut tarpeettomiksi tulleet nimikkeiden koodit liitteessä II olevan 3 jakson 1 kohdassa ja 8 jakson 1 kohdassa, - päättänyt, että liitteessä II olevan 8 jakson 1 kohdassa on viitattava 3 jakson kolmeen otsakkeeseen eikä ainoastaan käsiteltyjen jätteiden kokonaismäärään (otsake 3). (1) EYVL C 87, 29.3.1999, s. 22. (2) EYVL C 329, 17.11.1999, s. 17. (3) EYVL C 180 E, 26.6.2001, s. 202.